Na osnovu člana 43. stav 3. Zakona o Vladi („Službeni glasnik RS”, br. 55/05, 71/05 - ispravka, 101/07, 65/08, 16/11, 68/12 - US, 72/12, 7/14 i 44/14), na predlog Uprave za javne nabavke,

Vlada donosi

Z A K LJ U Č A K

1. Usvaja se Akcioni plan za sprovođenje Strategije razvoja javnih nabavki u Republici Srbiji za 2016. godinu, koji je sastavni deo ovog zaključka.
2. Ovaj zaključak objaviti u „Službenom glasniku Republike Srbije”.

Broj:

U Beogradu, 30. decembra 2015. godine

V L A D A

PREDSEDNIK

 Aleksandar Vučić

AKCIONI PLAN

ZA SPROVOĐENJE STRATEGIJE RAZVOJA JAVNIH NABAVKI

U REPUBLICI SRBIJI ZA 2016. GODINU

I. UVOD

Strategijom razvoja javnih nabavki u Republici Srbiji za period 2014 - 2018. godine („Službeni glasnik RS”, broj 122/14, u daljem tekstu: Strategija) predviđeno je da se Akcioni plan za sprovođenje Strategije razvoja javnih nabavki u Republici Srbiji za period 2014 - 2015. godine donosi sa ciljem primene Strategije do kraja 2015. godine.

Strategijom je određeno da će se godišnji akcioni planovi za sprovođenje Strategije posle 2015. godine donositi u skladu sa vremenskim rasporedom definisanim Strategijom.

Akcioni plan za sprovođenje Strategije razvoja javnih nabavki u Republici Srbiji za 2016. godinu (u daljem tekstu: Akcioni plan) predstavlja skup konkretnih aktivnosti kojima se planira realizacija strateških ciljeva predviđenih Strategijom za period do kraja 2016. godine.

 Na osnovu preliminarne analize uspešnosti akcionog plana za sprovođenje Strategije za period 2014 - 2015. godine, utvrđeno je da su sve aktivnosti realizovane na način i u rokovima koji su planirani akcionim planom.

Aktivnosti planirane za sprovođenje Strategije u 2017. godini realizovaće se akcionim planom za 2017. godinu, koji će sadržati i analizu uspešnosti Akcionog plana.

II. CILJ AKCIONOG PLANA

Cilj Akcionog plana je realizovanje Strategije sprovođenjem planiranih aktivnosti u rokovima određenim ovim akcionim planom.

III. FINANSIRANJE

Aktivnosti obuhvaćene Akcionim planom biće finansirane iz budžeta Republike Srbije, kao i iz donacija.

|  |  |  |
| --- | --- | --- |
| **UNAPREĐENJE REGULATORNOG OKVIRA** | Procenjena finansijska sredstva | Propisi po kojima se oblast sprovodi |
| Budžet Republike Srbije | Sredstva međunarodne pomoći |
| **/** | 46.000 evra | ZJN i ZJPPK |
| Aktivnosti | Nosioci aktivnosti | Pokazatelj realizacije | Izvori provere | Pregovaračko poglavlje na koje se odnosi  | Rok za realizaciju  |
|  | Modeli i uputstvo o načinu zaključivanja okvirnih sporazuma | UJN | Pripremljeni modeli i uputstvo o načinu zaključivanja okvirnih sporazuma | Internet prezentacija UJN [www.ujn.gov.rs](http://www.ujn.gov.rs)  | 5 – javne nabavke | Q2/2016 |
|  | Uputstvo o oblicima i načinu pregovaranja u pregovaračkim postupcima | UJN | Pripremljeno uputstvo o oblicima i načinu pregovaranja u pregovaračkim postupcima | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q2/2016 |
|  | Stručno usavršavanje zaposlenih u UJN, RK i MFIN u pogledu direktiva EU, dobre prakse zemalja EU i presuda Suda pravde EU | UJN/RK/MFIN | Broj održanih radionica – dve godišnje | Lista učesnika radionice | 5 – javne nabavke | Kontinuirano |
|  | Izrada smernica za unapređenje centralizovanih javnih nabavki | UJN | Pripremljene smernice za unapređenje centralizovanih javnih nabavki | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q3/2016 |
|  | Izrada smernica za unapređenje primene javno-privatnog partnerstva kada se izbor privatnog partnera vrši na osnovu Zakona o javnim nabavkama  | UJN/KJPP/MP/MTTT/ RK | Pripremljene smernice za unapređenje primene javno- privatnog partnerstva kada se izbor privatnog partnera vrši na osnovu Zakona o javnim nabavkama | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q3/2016 |

|  |  |  |
| --- | --- | --- |
| **UNAPREĐENJE EFIKASNOSTI I ODRŽIVOSTI SISTEMA JAVNIH NABAVKI** | Procenjena finansijska sredstva | Propisi po kojima se oblast sprovodi |
| Budžet Republike Srbije | Sredstva međunarodne pomoći |
| 01 - 1.600.000,00 dinara | 32.000 evra | ZJN |
| Operativne aktivnosti | Nosioci aktivnosti | Pokazatelj realizacije | Izvori provere | Pregovaračko poglavlje na koje se odnosi  | Rok za realizaciju  |
|  | Unapređenje Portala javnih nabavki uvođenjem novih opcija | UJN | Unapređen Portal javnih nabavki stavljanjem u funkciju novih opcija | Internet prezentacija UJN [www.ujn.gov.rs](http://www.ujn.gov.rs) i <http://portal.ujn.gov.rs/>  | 5 – javne nabavke | Q4/2016 |
|  | Unapređenje call-centra za pružanje stručne pomoći korisnicima Portala javnih nabavki | UJN | Produžetak vremena raspoloživog za pružanje stručne pomoći korisnicima Portala javnih nabavki, sa dva na tri sata dnevno | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q1/2016 |
|  | Obuka korisnika Portala javnih nabavki | UJN | Broj održanih obuka – dve godišnje | Lista učesnika obuke | 5 – javne nabavke | Kontinuirano |
|  | Analiza i odabir optimalnog zakonskog, institucionalnog i tehničkog modela e-nabavki koji je prikladan za primenu u Republici Srbiji | UJN | Pripremljena analiza sa odabirom optimalnog zakonskog, institucionalnog i tehničkog modela e-nabavki koji je prikladan za primenu u Republici Srbiji | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q2/2016 |
|  | Obuka malih i srednjih preduzeća | UJN/PKS | Broj održanih obuka – dve godišnje | Lista učesnika obuke | 5 – javne nabavke | Kontinuirano |
|  | Organizovanje obuka za ponuđače  | UJN/PKS | Broj organizovanih obuka – dve godišnje  | Lista učesnika obuke | 5 – javne nabavke | Kontinuirano |
|  | Organizovanje obuka za naručioce  | UJN | Broj organizovanih obuka – dve godišnje | Lista učesnika obuke | 5 – javne nabavke | Kontinuirano |
|  | Obuka naručilaca o primeni okvirnih sporazuma | UJN | Broj organizovanih obuka – dve godišnje | Lista učesnika obuke | 5 – javne nabavke | Kontinuirano |
|  | Organizovanje radionica za predstavnike službi za javne nabavke gradova – regionalnih centara | UJN/SKGO | Broj organizovanih radionica – četiri godišnje | Lista učesnika radionice | 5 – javne nabavke | Kontinuirano |
|  | Sprovođenje ispita za službenika za javne nabavke | UJN | Organizovani ispiti za službenika za javne nabavke – minimalno jedan u mesecu | Internet prezentacija UJN [www.ujn.gov.rs](http://www.ujn.gov.rs), <http://www.ujn.gov.rs/ci/sluzbenik.html>  | 5 – javne nabavke | Kontinuirano |
|  | Promovisanje kriterijuma ekonomski najpovoljnija ponuda | UJN | Broj održanih obuka – dve godišnje | Lista učesnika obuke | 5 – javne nabavke | Kontinuirano |
|  | Organizovanje radionica o realizaciji JPP primenom postupka javne nabavke  | UJN/KJPP/MP/MTTT/ RK | Broj organizovanih radionica – dve godišnje | Lista učesnika radionice | 5 – javne nabavke | Kontinuirano |
|  | Promovisanje „zelenih nabavki” | UJN | Broj održanih obuka – dve godišnje | Lista učesnika obuke | 5 – javne nabavke | Kontinuirano |
| **SUZBIJANJE NEREGULARNOSTI U JAVNIM NABAVKAMA**  | Procenjena finansijska sredstva | Propisi po kojima se oblast sprovodi |
| Budžet Republike Srbije | Sredstva međunarodne pomoći |
| 01 - 300.000,00 dinara | 50.000 evra |  |
| Operativne aktivnosti | Nosioci aktivnosti | Pokazatelj realizacije | Izvori provere | Pregovaračko poglavlje na koje se odnosi  | Rok za realizaciju  |
|  | Smernice za suzbijanje korupcije u ciklusu javne nabavke | UJN | Pripremljene smernice za suzbijanje korupcije u ciklusu javne nabavke  | Internet prezentacija UJN [www.ujn.gov.rs](http://www.ujn.gov.rs) | 5 – javne nabavke | Q2/2016 |
|  | Obuka policije i tužilaštva u oblasti javnih nabavki | UJN/RK/DRI | Broj radionica za policiju i tužioce - dve godišnje | Lista učesnika obuke | 5 – javne nabavke | Kontinuirano |
|  | Obuka za rukovodioce naručilaca (republički i lokalni nivo) | UJN/SKGO | Broj organizovanih obuka – četiri godišnje | Lista učesnika obuke | 5 – javne nabavke | Kontinuirano |
|  | Razvoj i unapređivanje internet stranica institucija javnih nabavki | UJN/RK | Unapređene internet stranice institucija za javne nabavke | Internet prezentacija UJN [www.ujn.gov.rs](http://www.ujn.gov.rs)RK [www.kjn.gov.rs](http://www.kjn.gov.rs)  | 5 – javne nabavke | Kontinuirano |
|  | Suzbijanje neregularnosti koje predstavljaju osnov prekršajne odgovornosti  | UJN/DRI i drugi ovlašćeni organi | Broj podnetih zahteva za pokretanje prekršajnog postupka | Izveštaj Republičke komisije za zaštitu prava u postupcima javnih nabavki | 5 – javne nabavke | Kontinuirano |
|  | Jačanje institucionalne saradnje – razmena iskustava | UJN/RK/DRI/MFIN | Broj održanih radionica – dve godišnje | Lista učesnika obuke | 5 – javne nabavke | Kontinuirano |
|  | Obuke za novinare i organizacije civilnog društva  | UJN | Broj održanih obuka – dve godišnje | Lista učesnika obuke | 5 – javne nabavke | Kontinuirano |
| DRI | Državna revizorska institucija |
| EU | Evropska unija |
| ZJN | Zakon o javnim nabavkama |
| ZJPPK | Zakon o javno-privatnom partnerstvu i koncesijama  |
| KJPP | Komisija za javno-privatno partnerstvo |
| MP | Ministarstvo privrede |
| MTTT | Ministarstvo trgovine, turizma i telekomunikacija |
| MFIN | Ministarstvo finansija |
| PKS | Privredna komora Srbije |
| RK | Republička komisija za zaštitu prava u postupcima javnih nabavki |
| SKGO | Stalna konferencija gradova i opština |
| UJN | Uprava za javne nabavke |
| Q | Kvartal |